Source: http://forum.kst.sk/index.php/o-nas/dve-percenta/1323-2-z-dane-pre-kst
Timestamp: 2019-09-23 09:18:19+00:00

Document:
2 % z dane pre KST - Klub slovenských turistov
2 % z dane pre KST
KST získava prostriedky pre turistiku mládeže aj z 2% daní, ktoré môžu na jeho účet poukázať zamestnanci, podnikatelia alebo právnické osoby. Získané peniaze pritom plne využijú odbory a kluby KST v regiónoch, alikvotne podľa podielu jednotlivých regiónov.
Klub slovenských turistov je regirstrovaný príjemca dane z 2% ako občianske združenie.
Detailené informácie a aktuálne tlačivvá nájdete na http://rozhodni.sk/
Údaje o KST:
právna forma: občianske združenie,
IČO: 00688312,
adresa: 831 03 Bratislava, Záborského 33
Darovanie 2 % z daní
2% dane sa poukazujú prostredníctvom špeciálnych tlačív, v závislosti o toho, kto poukazuje:
1. Zamestnanec - používa vyhlásenie fyzickej osoby
Vážení poskytovatelia, aby ste nám, a v konečnom dôsledku aj Vám, umožnili identifikáciu poskytnutej sumy, chceme Vás požiadať, aby ste v tlačive "Vyhlásenie o poukázaní sumy", v oddieli II. "Údaje o prijímateľovi" nezabudli označiť znakom "X" voľné miesto pod číslom "20". Týmto označením vyjadríte súhlas so zaslaním Vašich údajov (meno, priezvisko a trvalý pobyt) prijímateľovi (Klub slovenských turistov) uvedenému v II. oddiele podľa §50 ods. 8 zákona.
Ak súhlas so zaslaním Vašich údajov nevyjadríte vyššie popísaným spôsobom, nebude možné identifikovať poskytovateľa a tým nebude možné recipročne použiť poukázanú čiastku pre konkrétny klub/odbor KST. V takom prípade bude čiastka použitá vo všeobecnom záujme KST. Ďakujeme za pochopenie.
2. Fyzická osoba, ktorá podáva daňové priznanie - používa
a) daňové priznanie fyzických osôb typ A
Vážení poskytovatelia, aby ste nám, a v konečnom dôsledku aj Vám, umožnili identifikáciu poskytnutej sumy, chceme Vás požiadať, aby ste v VIII. ODDIELI daňového priznania: "VYHLÁSENIE o poukázaní podielu zaplatenej dane z príjmov fyzickej osoby podľa § 50 zákona", nezabudli označiť znakom "X" riadok s textom: "súhlasím so zaslaním údajov (meno, priezvisko a trvalý pobyt) mnou určenému prijímateľovi podielu zaplatenej dane uvedenému na r. 76 podľa § 50 ods. 8 zákona (vyznačí sa x)".
b) daňové priznanie fyzických osôb typ B
Vážení poskytovatelia, aby ste nám, a v konečnom dôsledku aj Vám, umožnili identifikáciu poskytnutej sumy, chceme Vás požiadať, aby ste v XII. ODDIELI: "VYHLÁSENIE o poukázaní podielu zaplatenej dane z príjmov fyzickej osoby podľa § 50 zákona", nezabudli označiť znakom "X" riadok s textom: "súhlasím so zaslaním údajov (meno, priezvisko a trvalý pobyt) mnou určenému prijímateľovi podielu zaplatenej dane uvedenému na r. 124 podľa § 50 ods. 8 zákona (vyznačí sa x)".
2. Právnická osoba - používa "DAŇOVÉ PRIZNANIE K DANI Z PRÍJMOV PRÁVNICKEJ OSOBY"
Vážení poskytovatelia, aby ste nám, a v konečnom dôsledku aj Vám, umožnili identifikáciu poskytnutej sumy, chceme Vás požiadať, aby ste v IV. časťi: "Vyhlásenie o poukázaní podielu zaplatenej dane z príjmov právnickej osoby", nezabudli označiť znakom "X" riadok s textom: "súhlasím so zaslaním údajov (obchodné meno alebo názov, sídlo a právna forma) mnou určenému prijímateľovi (prijímateľom) podielu zaplatenej dane podľa § 50 ods. 8 zákona (vyznačí sa x)"
Darovanie 3% z daní
Slovenský právny systém myslí aj na dobrovoľníkov a poskytuje im benefit v podobe možnosti darovať až 3% daní z príjmov. Táto možnosť prináleží každému dobrovoľníkovi (daňovníkovi), ktorý v zdaňovacom období odpracoval minimálne 40 hodín a má doklad o vykonaní takejto dobrovoľníckej činnosti od organizácie, pre ktorú pracoval ako dobrovoľník.
Mnohí členovia KST dobrovoľne odpracujú ako funkcionári, organizátori, inštruktori, vedúci výletov, značkári, rozhodcovia PTZ množstvo hodín dobrovoľnej práce. Ak túto prácu viete konkretizovať, požiadajte svoj klub, alebo regionálnu radu (podmienkou je právna subjektivita) KST o potvrdenie. Dávame k dispozícii vzor potvrdenia so zameraním na činnosti vykonávané v KST. Samozrejme ak máte dobrovoľnícke aktivity aj inde, je možné žiadať potvrdenie tam.
Dobrovoľník, ktorý získa Potvrdenie (potvrdenia) o odpracovaní minimálne 40 hodín, môže poukázať 3% z dane týmto spôsobom:
Ak podáva daňové priznanie, tak v kolónke o poukázaní podielu zaplatenej dane OZNAČÍ, že poukazuje sumu do výšky 3% (DP typ A alebo DP typ B). POVINNOU prílohou k daňovému priznaniu sa tak stáva Potvrdenie/Potvrdenia o odpracovaní 40 hodín.
Ak ide o zamestnanca, tak vo Vyhláseni uvedú sumu do výšky 3% a taktiež POVINNOU prílohou k Vyhláseniu sa stáva Potvrdenie/Potvrdenia o odpracovaní 40 hodín (+Potvrdenie o zaplatení dane, tak ako aj po minulé roky)
Dobrovoľník môže poukázať 3% z dane KTORÉMUKOĽVEK prijímateľovi, ktorý je uvedenýv Zozname prijímateľov- nemusí teda poukázať 3% z dane tej organizácii, ktorá mu vystavila Potvrdenie (tá dokonca ani nemusí byť v Zozname prijímateľov). Organizácia (alebo jednotlivec), ktorá vystaví Potvrdenie o odpracovaní X hodín dobrovoľníckej práce, musí vedieť preukázať pri prípadnej kontrole, čo a kedy dobrovoľník vykonával - odporúčame teda pre prípad kontroly mať evidovanú dochádzku, výsledky aktivít dobrovoľníka, foto/video záznam, správy z projektov…
Potvrdenie_o_dobrovolnickej_cinnosti_VZOR.doc
(Celá informácia: http://rozhodni.sk/poukazatel/ako-mozu-dobrovolnici-poukazat-3-z-dane/)
Viac informácií a všetky tlačivá za príslušný rok nájdete na stránke www.rozhodni.sk

References: §50
 § 50
 § 50
 § 50
 § 50
 § 50